# Metode 2: Lav en mail-kampagne

## Skabeloner til, hvad du kan skrive, når du kontakter virksomheder på mail. Kopier og tilpas teksten, så de passer til dig og den du rækker ud til.

### Den kortere version

Emnefelt: Muligt samarbejde om […]

Kære [navn]

Jeg har fået kig på [virksomhed], og kan se at I er en stor spiller inden [emne].

Min baggrund for at kontakte dig er, at jeg er optaget af […]. Jeg er nysgerrig på jeres erfaringer med […].

Jeg er interesseret i at løse opgaver som:

* [opgave]
* [opgave]
* [opgave]

Jeg ringer til dig [tidspunkt] og spørger, om du har tid til et kort møde for et muligt samarbejde.

Mange hilsner

Den lidt mere detaljerede version

Emnefelt: Skal jeg hjælpe jer med […]?

Kære [navn på kontaktperson i virksomheden]

Jeg henvender mig til dig, da jeg som nyuddannet […] ser muligheder i at bruge og udvikle mine kompetencer i [virksomheds] arbejde med at [opgave/emne].

Jeg kan tilbyde jer følgende kompetencer:

* [kompetence]
* [kompetence]
* [kompetence]

Jeg har bl.a. en baggrund som [rolle] hos [virksomhed]. Det kan du læse mere om i mit vedhæftede CV.

Jeg er interesseret i et samarbejde enten i form af […] eller […], men også gerne i form af et praktikforløb på et projekt, hvor I finder mine kompetencer brugbare.

Hvis jeg har vakt jeres interesse, kommer jeg gerne forbi til et møde og drøfter de muligheder, der måtte være.

Jeg glæder mig til at høre fra jer.

### Den nysgerrige version, hvor du inviterer på kaffemøde

Emnefelt: Nysgerrig [titel, uddannelse eller stilling]

Hej [navn på kontaktperson i virksomheden]

Jeg skriver til dig, fordi jeg er interesseret i at arbejde med [emne]. Både helt generelt, men jeg synes, at I er særligt spændende, fordi [grund]. Der flugter mine visioner og ambitioner fuldstændigt med jeres.

Mine erfaringer med [emne] kommer bl.a. fra min tid hos [tidligere arbejdsgiver], hvor jeg virkelig fik fingrene ned i [emne/opgave/kompetence], hvilket resulterede i [dit resultat]. Mine stærkeste kompetencer er [dine hovedkompetencer].

Jeg håber, du kunne være interesseret i at mødes med mig - helt uforpligtende naturligvis. Jeg kunne godt tænke mig at høre dine tanker om branchens nuværende udfordringer og om, hvad I kigger særligt efter, når I ansætter.

Hvis du har mulighed for det, kunne vi mødes allerede en gang i næste uge? Fx [dag og tidspunkt], men lad mig vide, hvis et andet tidspunkt er bedre for dig.

Bedste hilsner

### Den nysgerrige version, hvor du som nyuddannet foreslår en praktik

Emnefelt: En snak om mulig praktik

Hej

Jeg skriver til dig, fordi jeg for nylig er blevet færdiguddannet [kandidattitel] og nu ønsker at få foden indenfor i [branche], og fordi jeg i noget tid har fulgt [virksomheden]. Jeres arbejde med [...] er i mine øjne forbilledligt.

Jeg har selv erfaring med [...] fra min tid hos [...] og er særligt stærk, når det kommer til [...]. Og så er jeg en både […] og […] kollega. I første omgang leder jeg efter viden om og erfaringer med [branchen] og naturligvis også et sted, hvor jeg både kan vokse og skabe værdi - til at starte med i en virksomhedspraktik.

Jeg kunne rigtig godt tænke mig at drikke en kop kaffe med dig og få lov til at høre lidt om, hvad I kigger særligt efter, når I ansætter, og hvilke udfordringer I står overfor for tiden.

Min kalender er fleksibel i øjeblikket, men jeg tillader mig at lægge ud med at foreslå [dag og tidspunkt] - sig endelig til, hvis et andet tidspunkt passer bedre i din kalender.

Gode hilsner

**Den friske version, hvor du byder ind på et muligt samarbejde**

Emnefelt: Snak om muligt samarbejde

Kære [navn på kontaktperson i virksomheden]

Jeg har fulgt jer i lidt tid, og jeres projekter angående […] matcher rigtig godt med mine kompetencer i forhold til [...].

[Vælg en af følgende muligheder]

**Mulighed 1**: Jeg skriver til jer, da jeg vil høre om I kunne være interesseret et uforpligtende møde om et muligt samarbejde – virtuelt eller personligt alt efter, hvad der giver bedst mening for jer

**Mulighed 2**: Jeg skriver, da jeg har mulighed for at arbejde 4-8 uger uden omkostninger hos en virksomhed, og her tænkte jeg med det samme, om I kunne være interesseret i et muligt samarbejde.

Mit CV er vedhæftet denne mail, hvor du kan læse mere om, hvad jeg kan gøre for jer. Du er naturligvis velkommen til at kontakte mig for mere information.

Jeg ser meget frem til at høre fra jer, og skulle det glippe, så tillader jeg mig at følge op på min henvendelse telefonisk [dag].

Med venlig hilsen